# F&P’s klimarapportering – branchehenstilling revideret version pr. okt. 2022

Branchehenstillingen består af en *generel* del samt *to separate* dele (Del 1 og Del 2), hvor:

1. **Del 1** - skal følges af liv-og pensionsvirksomhederne samt skadesforsikringsvirksomhederne *i gruppe 1* efter et ”følg eller forklar princip” og
2. **Del 2** - er frivillig, hvorfor ”følg eller forklar-princippet” ikke skal anvendes på denne del. Vælger virksomheden at rapportere helt eller delvist efter den frivillige del, anvendes stadig henstillingens målemetoder.

”Følg eller forklar princippet” indebærer, at virksomhederne skal vise den samlede rapporteringsskabelon. For de elementer i rapporteringen, som virksomheden ønsker at afgive oplysninger om, vises de pågældende oplysninger. Er der elementer i rapporteringen, som virksomheden ikke ønsker at afgive oplysninger om, skriver virksomheden i stedet for oplysningerne en kort forklaring på, hvorfor oplysningerne ikke vises.

At del 2 er frivillig indebærer, at virksomheden ikke er forpligtet til vise rapporteringsskabelonen for del 2, og det skal således ikke fremgå af virksomhedens klimarapportering, hvis virksomheden ikke oplyser hele eller dele af del 2.

Gruppe 2-virksomheder er ikke omfattet af branchehenstillingen. Vælger en gruppe 2-virksomhed at rapportere målepunkter, som er specificeret i henstillingen, skal henstillingen følges.

# Generelt

## Afsnit i ledelsesberetningen/CSR-rapporten

## Der skal indsættes et afsnit i ledelsesberetningen/CSR-rapporten med overskriften ” Klimarapportering”, hvor der rapporteres i overensstemmelse med denne branchehenstilling. Vælger et selskab - helt eller delvist - ikke at rapportere ”Del 1”, skal dette forklares i afsnittet. Vælger virksomheden ikke at rapportere i henhold til ”Del 2”, skal dette ikke forklares. Hvis de målepunkter, der skal vises i rapporteringen, i forvejen vises helt eller delvist andre steder i selskabets årsrapport/CSR-rapport, kan der i rapporteringen henvises til det med konkrete henvisninger.

## Brug af skabelon

## Skabelonen til del 1 i branchehenstillingen skal vises samlet enten i ledelsesberetningen eller i CSR-rapporten. Anvender virksomheden også hele eller dele af branchehenstillingens del 2, skal denne også vises samlet enten i ledelsesberetningen eller i CSR-rapporten.

## Oplysning om måltal

Virksomheden skal for hvert af målepunkterne: CO2-udledning fra investeringsaktiver, CO2-aftryk, CO2-Scope 1 og CO2-Scope 2 oplyse måltal for enten 2025 eller 2030 eller for begge år. Scope 1 og Scope 2 kan dog oplyses som et samlet måltal. Man kan undlade at oplyse måltal i implementeringsåret og det efterfølgende år. For øvrige målepunkter kan måltal oplyses.

Måltal udarbejdes med 2019 som basisår.

## Sammenligningstal

Der skal angives sammenligningstal for de forudgående 3 år for rapporteringsåret. I implementeringsåret kan man vælge ikke at angive sammenligningstal. Ligeledes kan man vælge i år 2 og 3 efter implementeringsåret kun at angive sammenligningstal for 1 hhv. 2 år.

## Beskrivelse af regnskabspraksis

Virksomhedens regnskabspraksis for de enkelte målepunkter skal beskrives.

## Kvalitetssikring

Virksomheden skal lade deres eksterne revision kvalitetssikre rapporteringen. Det er op til den enkelte virksomhed med hvilken grad af sikkerhed, rapporteringen kvalitetssikres.

## Implementering

Denne branchehenstilling skal implementeres i virksomhedernes årsrapporter/-CSR-rapporter. Implementeringen foretages, så oplysningerne senest vises for regnskabsåret 2021. Skadesforsikringsvirksomheder kan – under hensyntagen til deres størrelse og en egenvurdering af byrden forbundet med at implementere - udskyde implementeringen, så oplysningerne først medtages for regnskabsåret 2022 eller 2023.

## Rapporteringsniveau

Rapportering efter denne henstilling foretages som udgangspunkt på koncernniveau. Er den danske forsikringsvirksomhed ejet af en udenlandsk virksomhed, foretages rapportering på det øverste selskab i den danske forsikringskoncern. Har virksomheden væsentlige outsourcede aktiviteter, medtages disse i rapporteringen.

## Opdatering af henstillingen

Henstillingen skal opdateres løbende. Opdateringer skal ske i takt med dels den internationale/nationale udvikling inden for dette rapporteringsområde og dels i takt med, at virksomhederne ønsker ændringer til rapporteringen. I henstillingen henvises til standarder m.v. fra forskellige organisationer til brug for beregning af specifikke nøgletal. Uanset de konkrete henvisninger, der er anvendt i branchehenstillingen, skal selskabernes udarbejdelse af oplysningerne altid tage afsæt i den senest opdaterede version af de pågældende standarder.

**Del 1**

2

Målepunkterne vist i tabellen nedenfor indgår i denne del af rapporteringen og *er* dermed omfattet af ”følg eller forklar-princippet”. Målepunkterne for ”*Investeringernes* CO2*-aftryk*” er ens for liv og skade, men indgår kun i DEL 1 for liv. Målepunkterne for ”*virksomhedens egne udledninger*” er ens for liv og skade. Målepunkterne for ”*aktivt engagement i klimaforbedringer*” og ”*bæredygtighed i forretningsmodeller*” er forskellige for liv og skade.

|  |  |  |  |  |  |
| --- | --- | --- | --- | --- | --- |
| **Klimarapportering** | **Enhed** | **Mål\*** | **202x** | **202y** | **20xx** |
| Investeringernes CO2 - aftryk **Liv:** |  |  |  |  |  |
| CO2-udledning fra investeringsaktiver | Tons\*\* | O |  |  |  |
| CO2-aftryk | Tons/mio. kr. | O |  |  |  |
|  |  |  |  |  |  |
| Aktivt engagement i klimaforbedringer |  |  |  |  |  |
| **Liv:** |  |  |  |  |  |
| Aktivt ejerskab  Dialoger ifbm. aktivt ejerskab   * egne dialoger * dialoger via climate action 100+ som lead/co-lead * dialoger via ESG-ratingbureau * dialoger i alt | (henvisning)  stk.  stk.  stk.  stk. | F  F  F  F  F |  |  |  |
| Ejendomsinvesteringers bæredygtighed | (henvisning) | F |  |  |  |
|  |  |  |  |  |  |
| **Skade:** |  |  |  |  |  |
| Dialoger om energiforbedringer m.m. i forbindelse med kundekontakter | (henvisning) | F |  |  |  |
|  |  |  |  |  |  |
| Bæredygtighed i forretningsmodeller |  |  |  |  |  |
| **Liv:** |  |  |  |  |  |
| Tilslutning til Paris-aftalen | (henvisning) | F |  |  |  |
|  |  |  |  |  |  |
| **Skade:** |  |  |  |  |  |
| Udbetalinger til skadesforebyggelse | % | F |  |  |  |
|  |  |  |  |  |  |
| Virksomhedens egne udledninger **Liv og skade:** |  |  |  |  |  |
| CO2-Scope 1 | tons | O |  |  |  |
| CO2-Scope 2 | tons | O |  |  |  |
|  |  |  |  |  |  |
| Vedvarende energiandel |  |  |  |  |  |
| * Indkøbt | % | F |  |  |  |
| * Egenproduceret | % | F |  |  |  |
| Energiforbrug | GJ | F |  |  |  |
|  |  |  |  |  |  |
|  |  |  |  |  |  |

\*Der er markeret med et ”O” hhv. et ”F” om måltal er obligatoriske eller frivillige. Obligatoriske måltal skal vises, hvor virksomheden rapporterer målepunktet.

\*\* Hvis virksomheden viser CO2-Scope 3 – jf. del 2, punkt 7 – kan virksomheden i stedet for antal tons skrive: ”Se CO2- Scope 3 nedenfor”

3

## CO2-udledning fra investeringsaktiver

Målepunktet anvendes af liv- og pensionsvirksomhederne. Virksomheden opgør den totale CO2-udledning fra beholdningen af investeringsaktiver, herunder aktiver der investeres på vegne af kunderne. Hvis virksomheden viser CO2-Scope 3 – jf. vejledningens del 2 – kan virksomheden henvise hertil med teksten ”Se CO2-scope 3 nedenfor”.

CO2-udledning fra investeringsaktiver opgøres i overensstemmelse med ” [CO2-model for den finansielle sektor](https://www.google.dk/url?sa=t&rct=j&q=&esrc=s&source=web&cd=&ved=2ahUKEwiK4bHr2onuAhUD3KQKHaz7BCUQFjADegQIAhAC&url=http%3A%2F%2Ffinansdanmark.dk%2Fmedia%2F47144%2Ffinans-danmark-co2-model.pdf&usg=AOvVaw3es9XBXW1r4XC8-Ua3G-x5)” udarbejdet af Finans Danmark og F&P. Virksomheden skal oplyse, hvor stor andel af investeringsaktiverne, som er omfattet af opgørelsen. Selskaber som oplyser om CO2-udledning fra udvalgte aktivklasser skal også:

* oplyse, hvor stor en andel af aktiver i de pågældende aktivklasser, der indgår i opgørelsen
* benytte de aktivklasser der indgår i CO2-modellen for den finansielle sektor

## CO2-aftryk

Målepunktet anvendes af liv- og pensionsvirksomhederne. Virksomheden opgør CO2-aftryk af investeringsaktiviteter sat i forhold til de samlede investeringer.

CO2-aftryk opgøres i overensstemmelse med ” [CO2-model for den finansielle sektor](https://www.google.dk/url?sa=t&rct=j&q=&esrc=s&source=web&cd=&ved=2ahUKEwiK4bHr2onuAhUD3KQKHaz7BCUQFjADegQIAhAC&url=http%3A%2F%2Ffinansdanmark.dk%2Fmedia%2F47144%2Ffinans-danmark-co2-model.pdf&usg=AOvVaw3es9XBXW1r4XC8-Ua3G-x5)” udarbejdet af Finans Danmark og F&P. Virksomheden skal oplyse, hvor stor andel af investeringsaktiverne, som er omfattet af opgørelsen jf. punkt 1. CO2-udledning fra investeringsaktiver.

## Aktivt ejerskab

Målepunktet anvendes af liv- og pensionsvirksomhederne. Virksomheden skal redegøre for aktivt ejerskab, i overensstemmelse med [Lov om finansiel virksomhed § 159](https://www.retsinformation.dk/eli/lta/2019/937), som bl.a. indebærer, at virksomheden skal have en politik for, hvordan der skal overvåges, føres dialog, udøves stemmerettigheder, samarbejdes med andre aktionærer, kommunikeres med relevante interessenter og for hvordan faktiske og potentielle konflikter i forbindelse med det aktive ejerskab skal håndteres. Virksomheden skal jf. FIL § 159 årligt udarbejde en redegørelse for, hvordan det aktive ejerskab er gennemført. Der kan i denne rapportering henvises til redegørelsen.

## Dialoger om klimaforandringer

Målepunktet anvendes af liv- og pensionsvirksomhederne. Målepunktet opdeles i to elementer. 1) Dialoger om klimaforandringer, der opgøres og præsenteres som antal dialoger om klimaforandringer, som virksomheden henholdsvis:

* fører på egen hånd
* fører som lead eller co-lead i climate action 100+ eller
* er engageret i via ESG-ratingbureau og lignende

via mail, telefon eller møder og som er udført som led i virksomhedens aktive ejerskab. 2) Dialoger i alt, der opgøres som virksomhedens samlede antal dialoger (ex via mail, telefon eller møder) udført som led i det aktive ejerskab. Der skal være modtaget en respons i rapporteringsåret på virksomhedens henvendelse, for at en henvendelse kan kvalificeres som en dialog. Hvis virksomheden er i dialog om klimaforandringer med samme selskab både på egen hånd, som lead eller co-lead og/eller via ESG ratingbureau kan dialogen kun medregnes én gang. Ved optælling af dialoger i alt kan ét selskab tælles flere gange, hvis der føres dialoger med det pågældende selskab på forskellige områder.

## Ejendomsinvesteringers bæredygtighed

Målepunktet anvendes af liv- og pensionsvirksomhederne. Virksomheden skal beskrive hvorledes ejendomsinvesteringers bæredygtighed er indarbejdet i dens retningslinjer og investeringsprocesser. Virksomheder, der oplyser ”Ejendomme der lever op til EU’s bæredygtighedskriterier” (jf. Del 2), anvender ikke ”Ejendomsinvesteringers bæredygtighed” som målepunkt (hvorfor følg eller forklar-princippet ikke anvendes).

## Dialoger om energiforbedringer m.m. i forbindelse med kundekontakter

Målepunktet anvendes af skadesforsikringsvirksomhederne. Der skal redegøres for virksomhedens retningslinjer for brug af naturlige kontaktpunkter med kunderne til dialog om klimareducerende tiltag ex energiforbedringer, udskiftning af varmekilder m.v. Indgår redegørelsen som et element i en anden redegørelse – ex om klima, kan der henvises til denne.

## Tilslutning til Paris-aftalen

Målepunktet anvendes af liv- og pensionsvirksomhederne. Virksomheden skal beskrive hvorledes Paris-aftalen er indarbejdet i dens retningslinjer og investeringsprocesser. Virksomheder der oplyser ”Investeringer der lever op til EU’s bæredygtighedskriterier” (jf. Del 2) anvender ikke ”Tilslutning til Paris-aftalen” som målepunkt (hvorfor følg eller forklar-princippet ikke anvendes).

## Udbetalinger til skadesforebyggelse

Målepunktet skal anvendes af skadesforsikringsvirksomhederne. Skadesforebyggende udgifter defineres i overensstemmelse med ændringsbekendtgørelse [nr. 1592 af 9/11 2020](https://www.retsinformation.dk/eli/lta/2020/1592) § 37 stk. 1 til regnskabsbekendtgørelsen. Målepunktet opgøres som virksomhedens skadesforebyggende udgifter i procent af de samlede erstatningsudgifter.

## CO2-Scope 1

Målepunktet anvendes af den samlede branche. CO2-Scope 1 er direkte emissioner fra virksomhedens forbrænding af egne brændsler og materialer. Opgørelsen omfatter også outsourcede aktiviteter, der ud fra en almindelig regnskabsmæssig betragtning er væsentlige.

[CO2-Scope 1](https://www.fsr.dk/Files/Files/Dokumenter/Faglig/CSR/Publikationer/ESG%20dansk%20december%202020.pdf) udarbejdes efter FSR – danske revisorer, Nasdaq og Finansforeningens vejledning.

4

## CO2-Scope 2

Målepunktet anvendes af den samlede branche. CO2-Scope 2 er indirekte emissioner, der stammer fra den energi, der er brugt til at producere elektricitet, fjernvarme og fjernkøling som selskabet har købt af en 3. part til selskabets eget brug. Opgørelsen omfatter også outsourcede aktiviteter, der ud fra en almindelig regnskabsmæssig betragtning er væsentlige.

[CO2-Scope 2](https://www.fsr.dk/Files/Files/Dokumenter/Faglig/CSR/Publikationer/ESG%20dansk%20december%202020.pdf) udarbejdes efter FSR – danske revisorer, Nasdaq og Finansforeningens vejledning.

## Vedvarende energiandel

Målepunktet anvendes af den samlede branche. Den vedvarende energiandel inden for Scope 1 og 2 beregnes på baggrund af forbrug af certificeret grøn energi.

[Vedvarende energiandel](https://www.fsr.dk/Files/Files/Dokumenter/Faglig/CSR/Publikationer/ESG%20dansk%20december%202020.pdf) udarbejdes efter FSR – danske revisorer, Nasdaq og Finansforeningens vejledning, men målepunktet opdeles i henholdsvis indkøbt og egenproduceret energi.

## Energiforbrug

Målepunktet anvendes af den samlede branche. Energiforbrug bregnes som den forbrugte energi fra scope 1 og 2 (også fra vedvarende energikilder) multipliceret med konverteringsfaktorer.

[Energiforbrug](https://www.fsr.dk/Files/Files/Dokumenter/Faglig/CSR/Publikationer/ESG%20dansk%20december%202020.pdf) udarbejdes efter FSR – danske revisorer, Nasdaq og Finansforeningens vejledning.

# 

# Del 2

Følgende målepunkter indgår i ”del 2” af rapporteringen – disse målepunkter er dermed *ikke* omfattet af ”følg eller forklar-princippet”:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Klimarapportering** | **Enhed** | **Mål** | **2021** | | **2020** | | **2019** | |
| *Investeringernes* CO2*-aftryk*  **Skade:**  CO2-udledning fra investeringsaktiver  CO2-aftryk | Tons\*  Tons/mio. kr. |  |  | |  | |  | |
| *Aktivt engagement i klimaforbedringer* |  |  |  | |  | |  | |
| **Liv:**  Ejendomme der lever op til EU’s bæredygtighedskriterier   * Eksisterende byggeri * Nybyggeri (frem til ibrugtagning)   Bæredygtighedscertificerede ejendomme   * Eksisterende byggeri * Nybyggeri (frem til ibrugtagning) | %  % |  |  | |  | |  | |
| %  % |
| *Bæredygtighed i forretningsmodeller* |  |  |  | |  | |  | |
| **Liv:**    Investeringer der lever op til EU’s bæredygtighedskriterier  **Skade:**  Salg af forsikringer der lever op til EU’s bæredygtighedskriterier | %  % |  |  | |  | |  | |
|  |  |  |  | |  | |  | |
| *Virksomhedens egne udledninger*  **Liv og skade:** |  |  |  | |  | |  | |
| CO2-Scope 3  Energioptimeret bygningsmasse | tons  % |  | |  | |  | |  | |

|  |  |  |  |  |  |
| --- | --- | --- | --- | --- | --- |
| Kørsel i 0-emissionsbiler  Kørsel i lav-emissionsbiler | %  % |  |  |  |  |

|  |  |  |  |  |  |
| --- | --- | --- | --- | --- | --- |
| Papirforbrug | Tons |  |  |  |  |

\* Hvis virksomheden viser CO2-Scope 3 – jf. punkt 7 – kan virksomheden i stedet for antal tons skrive: ”Se CO2-Scope 3 nedenfor”

## CO2-udledning fra investeringsaktiver

Målepunktet anvendes af skadesforsikringsvirksomhederne. Virksomheden opgør den totale CO2-udledning fra den samlede beholdning af investeringsaktiver, herunder aktiver der investeres på vegne af kunderne. Hvis virksomheden viser CO2-Scope 3 – jf. punkt 7 nedenfor, kan virksomheden henvise hertil med teksten ”Se CO2-scope 3 nedenfor”.

CO2-udledning fra investeringsaktiver opgøres i overensstemmelse med ” [CO2-model for den finansielle sektor](https://www.google.dk/url?sa=t&rct=j&q=&esrc=s&source=web&cd=&ved=2ahUKEwiK4bHr2onuAhUD3KQKHaz7BCUQFjADegQIAhAC&url=http%3A%2F%2Ffinansdanmark.dk%2Fmedia%2F47144%2Ffinans-danmark-co2-model.pdf&usg=AOvVaw3es9XBXW1r4XC8-Ua3G-x5)” udarbejdet af Finans Danmark og F&P. Virksomheden skal oplyse, hvor stor andel af investeringsaktiverne, som er omfattet af opgørelsen. . Selskaber som oplyser om CO2-udledning fra udvalgte aktivklasser skal også:

* oplyse, hvor stor en andel af aktiver i de pågældende aktivklasser, der indgår i opgørelsen
* benytte de aktivklasser der indgår i CO2-modellen for den finansielle sektor

## CO2-aftryk

Målepunktet anvendes af skadesforsikringsvirksomhederne. Virksomheden opgør CO2-aftryk af investeringsaktiviteter sat i forhold til de samlede investeringer.

CO2-aftryk opgøres i overensstemmelse med ”[CO2-model for den finansielle sektor](https://www.google.dk/url?sa=t&rct=j&q=&esrc=s&source=web&cd=&ved=2ahUKEwiK4bHr2onuAhUD3KQKHaz7BCUQFjADegQIAhAC&url=http%3A%2F%2Ffinansdanmark.dk%2Fmedia%2F47144%2Ffinans-danmark-co2-model.pdf&usg=AOvVaw3es9XBXW1r4XC8-Ua3G-x5)” udarbejdet af Finans Danmark og F&P. Virksomheden skal oplyse, hvor stor andel af investeringsaktiverne, som er omfattet af opgørelsen.

## Ejendomme der lever op til EU’s bæredygtighedskriterier

Målepunktet anvendes af liv- og pensionsvirksomhederne. Målepunktet opdeles i hhv. ”eksisterende byggeri” og ”nybyggeri”. Nybyggeri er perioden frem til ibrugtagning af ejendommen. Bæredygtighed defineres i overensstemmelse med [bilag 1](https://eur-lex.europa.eu/legal-content/DA/TXT/PDF/?uri=CELEX:32021R2139&from=EN) punkt 7 i taksonomiforordningen. Målepunktet opgøres som antal m2, der er bæredygtige i procent af antal m2 i alt for hver af de to bygningskategorier.

## Bæredygtighedscertificerede ejendomme

Målepunktet anvendes af liv- og pensionsvirksomhederne. Målepunktet opdeles i hhv. ”eksisterende byggeri” og ”nybyggeri” – begge kategorier for danske ejendomme. Nybyggeri er perioden frem til ibrugtagning af ejendommen. Målepunktet opgøres som antal m2, der er certificeret i henhold til en anerkendt certificeringsstandard (fx DGNB) i procent af antal m2 i alt for hver af de to bygningskategorier. Hvor en certificeringsstandard er inddelt i flere niveauer (fx DGNB Sølv og Guld), opdeles målepunktet i overensstemmelse med disse niveauer.

## Investeringer der lever op til EU’s bæredygtighedskriterier

Målepunktet anvendes af liv- og pensionsvirksomhederne. Bæredygtighed defineres i overensstemmelse med [EU-Taksonomien for miljømæssigt bæredygtige økonomiske aktiviteter](https://eur-lex.europa.eu/legal-content/DA/TXT/PDF/?uri=CELEX:32020R0852&from=EN). Målepunktet opgøres som summen af investeringer på vegne af kunderne, der lever op til EU-taksonomien i procent af de samlede investeringer på vegne af kunderne, som kan leve op til taksonomiens kriterier for bæredygtighed. Ultimo 2020 har EU-Kommissionen fremsat forslag til kriterier vedrørende afbødning af og tilpasning til klimarisici. Ultimo 2021 fremsætter Kommissionen forslag til kriterier for yderligere bæredygtighedsfaktorer. Måltallet skal løbende afspejle de bæredygtighedsfaktorer, som er gældende.

## Salg af forsikringer der lever op til EU’s bæredygtighedskriterier

Målepunktet anvendes af skadesforsikringsvirksomhederne. Forsikringer, der lever op til EU’s bæredygtighedskriterier opgøres i overensstemmelse med [EU-Taksonomien for miljømæssigt bæredygtige økonomiske aktiviteter](https://eur-lex.europa.eu/legal-content/DA/TXT/PDF/?uri=CELEX:32020R0852&from=EN). Målepunktet opgøres som antal præmiekroner, der er bæredygtige i procent af det samlede antal præmiekroner, som kan leve op til taksonomiens kriterier for bæredygtighed. Ultimo 2020 har EU-Kommissionen fremsat forslag til kriterier vedrørende afbødning af og tilpasning til klimarisici. Ultimo 2021 fremsætter Kommissionen forslag til kriterier for yderligere bæredygtighedsfaktorer. Måltallet skal løbende afspejle de bæredygtighedsfaktorer, som er gældende.

## CO2-Scope 3

Målepunktet anvendes af den samlede branche. CO2-Scope 3 er indirekte emissioner udover Scope 2 relateret til fx varekøb og flyrejser. Målepunktet kan også omfatte CO2-udledning fra investeringsaktiver.

Opgørelsen omfatter også outsourcede aktiviteter, der ud fra en almindelig regnskabsmæssig betragtning er væsentlige.

CO2-scope 3 udarbejdes efter [GHG-protokollens kapitel 4](https://ghgprotocol.org/sites/default/files/standards/ghg-protocol-revised.pdf).

## Energioptimeret bygningsmasse

Målepunktet anvendes af den samlede branche. Målepunktet opdeles i to elementer. For ejendomme ejet af virksomheden defineres den energioptimerede bygningsmasse som antal m2 i domicilejendommen, med en energistandard, der er i overensstemmelse med [bilag 1](https://eur-lex.europa.eu/legal-content/DA/TXT/PDF/?uri=CELEX:32021R2139&from=EN) punkt 7 til taksonomiforordningen i procent af det samlede antal m2 for ejede domicilejendomme. For domicilejendomme der er lejet af virksomheden henvises til en beskrivelse af virksomhedens politik for energioptimering ved indgåelse og løbende drift af lejemål.

## Kørsel i 0-emissionsbiler

Målepunktet anvendes af den samlede branche. Kørsel i 0-emissionsbiler opgøres som antal kørte km i 0-emissionsbiler i selskabets egen bilpark (ejede og leasede biler) i procent af kørte km i virksomhedens samlede bilpark (ejede og leasede). 0-emissionsbiler defineres i overensstemmelse med EU-taksonomiens bilag 1 [afsnit 6.5](https://eur-lex.europa.eu/legal-content/DA/TXT/PDF/?uri=CELEX:32021R2139&from=EN).

## Kørsel i lavemissionsbiler

Målepunktet anvendes af den samlede branche. Kørsel i lavemissionsbiler opgøres som antal kørte km i lavemissionsbiler i selskabets egen bilpark (ejede og leasede biler) i procent af antal kørte km i virksomhedens samlede bilpark (ejede og leasede). Lavemissionsbiler defineres i overensstemmelse med udkast til EU-taksonomiens [afsnit 6.5](https://eur-lex.europa.eu/legal-content/DA/TXT/PDF/?uri=CELEX:32021R2139&from=EN).

## Papirforbrug

Målepunktet anvendes af den samlede branche. Virksomheder, der oplyser papirforbrug som en del af CO2-scope 3 (jf. Del 2 punkt 7) anvender ikke papirforbrug som målepunkt.

Virksomhedens papirforbrug er det samlede papirforbrug i virksomhedens drift, kundekommunikation m.v. og opgøres i tons.